19 रैयतों ने जमा कराए कागजात
बोकारो | एनएच32 के चौड़ीकरण के लिए रैयतों की विवादित जमीन के निपटारे के लिए पुपुनकी गांव में दूसरे दिन भी कैंप लगाया गया। कैंप में रैयतों की जमीन के कागजातों की जांच की गई। दूसरे दिन 19 रैयतों ने अपने-अपने कागजात सौंपे। इनके कागजातों की जांच की गई। कागजातों की जांच के बाद पता चला कि सभी की जमीन एक साथ होने के कारण मुआवजा वितरण में परेशानी हो रही है। इसके लिए 17 मार्च को मापी की तिथि तय की गई। कैंप में प्रभारी कानूनगो विजय महतो, भू-अर्जन विभाग के अमीन सहित पंचायत के मुखिया और अन्य लोगों ने उपस्थित होकर कागजात एकत्रित किए। साथ ही इसकी जांच की। एनएच 32 के करीब 301 लोग हैं जिनको अभी अपने कागजातों को जमा करना है। इनकी जमीन एनएच में जा रही है। इसके लिए तीन माह पहले ही पेमेंट नोटिस दी जा चुकी है।
hin_Deva hin_Deva